ถ้ากินยาคุมเดือนแล้วสามารถกินไฟเบอร์ก่อนนอนได้ไหมคะ ยาลดหุ่นกินได้ปกติไหมคะ
สวัสดีค่ะ ยาคุมกำเนิดแบบแผงรายเดือนนั้น อาจจะทำปฏิกิริยากับยาชนิดต่างๆที่กินร่วมไปด้วยได้ ก่อนการใช้ยาจึงควรปรึกษาแพทย์และเภสัชกรทุกครั้งแต่อย่างไรก็ตามไฟเบอร์ที่ช่วยในการขับถ่ายนั้น ไม่น่าจะทำปฏิกิริยาใดๆกับยาคุม จึงน่าจะสามารถใช้ร่วมกันได้อย่างปลอดภัย ไม่ลดประสิทธิภาพยา แต่ยาลดหุ่นดังกล่าวมา ไม่แน่ใจว่าเป็นยาอะไร มีส่วนประกอบอะไร แนะนำการนำยาไปปรึกษาแพทย์และเภสัชกรก่อน และจริงๆแล้วในปัจจุบันยังไม่มียาที่ได้รับการยอมรับว่าสามารถลดความอ้วนได้อย่างปลอดภัย จึงยังไม่แนะนำการใช้ยาที่อ้างสรรพดังกล่าวค่ะ